b'\n_START_ARTICLE_\nJuodalksnynas\n_START_PARAGRAPH_\nJuodalksnynas \xe2\x80\x93 medynas, kuriame vyrauja juodalksniai (lot. Alnus glutinosa).\n_START_SECTION_\nLietuvoje\n_START_PARAGRAPH_\nJuodalksnynai sudaro apie 6,1% (120 t\xc5\xabkst. ha) vis\xc5\xb3 Lietuvos medyn\xc5\xb3 ploto. Juodalksniai auga vieni ir kartu su egl\xc4\x97mis, ber\xc5\xbeais, uosiais. _NEWLINE_Juodalksnyn\xc5\xb3 vidutinis am\xc5\xbeius 47 m., bonitetas 1,6, skalsumas 0,7, medienos vidutinis t\xc5\xabris 193 m\xc2\xb3/ha, vidutinis metinis t\xc5\xabrio prieaugis 6,2 m\xc2\xb3/ha. Paplit\xc4\x99 \xc4\xafmirkusiuose, derlinguose priesm\xc4\x97lio, priemolio dirvo\xc5\xbeemiuose. Skiriami pagrindiniai tipai: viksvinis vilkdalginis (liekno mi\xc5\xa1ko augaviet\xc4\x97je), dilg\xc4\x97linis (juodgirio mi\xc5\xa1ko augaviet\xc4\x97je) ir vingioryk\xc5\xa1tinis \xc4\xafvairia\xc5\xbeolinis (palieknio mi\xc5\xa1ko augaviet\xc4\x97je). _NEWLINE_Dideli\xc5\xb3 juodalksni\xc5\xb3 masyv\xc5\xb3 n\xc4\x97ra. Daugiausia (sudaro 12% vis\xc5\xb3 mi\xc5\xa1k\xc5\xb3) juodalksnyn\xc5\xb3 yra Kazl\xc5\xb3 R\xc5\xabdos, Marijampol\xc4\x97s savivaldyb\xc4\x97se, Raseini\xc5\xb3, Bir\xc5\xbe\xc5\xb3, \xc5\xa0aki\xc5\xb3, Kauno, Jurbarko, Taurag\xc4\x97s rajonuose. Beveik visi yra savaimin\xc4\x97s kilm\xc4\x97s.'